
Utánpótláskorú kézilabdázók alsóvégtag állapotfelmérő vizsgálatainak műszerezése

Mint minden sportágban, úgy a kézilabda sport keretein belül is rendkívül fontos a sportolók megfelelő állapotfelmérése. Ezen mérések kiértékelésével a gyógytornászok átfogó képet kapnak a sportolók állapotáról, amelynek következtében megfelelő feladatokkal tudják a versenyzők ízületeinek mozgástartományát növelni, a gyenge izmokat erősíteni, illetve a túlműködőket nyújtani.
Jelen dolgozat keretein belül szeretnék az alsó végtag állapotfelmérésére szolgáló objektív módszert kidolgozni Ehhez egy kitelepíthető optikai-alapú mozgásvizsgáló (motion capture) rendszert használtam, amely segítségül szolgál a gyógytornászok számára, könnyebben monetarizálhatóvá téve a folyamat során elért eredményeket. A négy tesztfeladat között szerepelt egy speciálisan kivitelezett guggolás, a Thomas-teszt, egy a hamstring izomcsoport (combizomok) nyújthatóságát vizsgáló feladat, valamint az úgynevezett ’sit and reach’ teszt. A méréseimet 10 utánpótláskorú (16-18 éves) női kézilabdázó bevonásával végzem el. A kapott felvételeket Matlab program segítségével kiértékelem, és gyógytornász segítségével elemzem.
Az alsóvégtag állapotfelméréséhez alkalmazott feladatok kiértékelése teljes képet ad a boka, a térd és a csípő állapotáról, ezáltal következtetést enged a teljes alsó végtag izomzatának milyenségéről.
 



